રખડતાં કૂતરાંઓના ત્રાસ સામે ઝઝૂમી રહેલા રાજકોટ મ્યુનિસિપલ કોર્પોરેશને (RMC) સમસ્યાનો ઉકેલ લાવવાનો ઉમદા માર્ગ શોધી કાઢ્યો છે. કોર્પોરેશન પશુપ્રેમીઓને રખડતાં કૂતરાઓને દત્તક લેવા માટે પ્રોત્સાહન આપશે અને સમગ્ર પ્રક્રિયાની નોંધણી પણ થશે. સાથે જ કૂતરાઓને દત્તક આપતાં પહેલા તેમની મફતમાં સારવાર અને રસીકરણ પણ થશે. RMCની એનિમલ બર્થ કંટ્રોલ કમિટીની મીટિંગમાં આ નિર્ણય લેવામાં આવ્યો છે. દાવો કરાઈ રહ્યો છે કોઈ પણ નગરપાલિકા કે મહાનગરપાલિકા દ્વારા આ લેવાયેલું આ પ્રકારનું પ્રથમ પગલું છે.